Doložka vybraných vplyvov

  1.  Základné údaje	
  Názov materiálu	
Návrh opatrení na zlepšenie fungovania obchodného registra	
  Predkladateľ (a spolupredkladateľ)	
Ministerstvo spravodlivosti Slovenskej republiky	
Charakter predkladaného materiálu	  S  Materiál nelegislatívnej povahy	
	  * Materiál legislatívnej povahy 	
	  * Transpozícia práva EÚ 	
	
  Termín začiatku a ukončenia PPK	Začiatok:     21. september  2017
Ukončenie:   5. október 2017
Opätovné posúdenie:
Začiatok:     5. február  2018
Ukončenie:  12. február 2018
	
  Predpokladaný termín predloženia na MPK*	 26. október  2017
 9. november 2017	
  Predpokladaný termín predloženia na Rokovanie vlády
  SR*	Február  2018	

  2.  Definícia problému	
Vláda Slovenskej republiky sa v Programovom vyhlásení vlády na roky 2016-2020, ako aj v ďalších schválených materiáloch zaviazala okrem iného zlepšiť postavenie Slovenskej republiky v hodnoteniach podnikateľského prostredia (vytvoriť predpoklady na systematické zlepšovanie postavenia Slovenskej republiky voči krajinám OECD a EÚ v hodnoteniach podnikateľského prostredia, napríklad postavenie Slovenskej republiky v analýze Doing Business) zavedením opatrení zameraných na zvýšenie komfortu služieb pre zapisované subjekty a odbremenenie registrových súdov od presne vymedzenej nesporovej časti agendy Obchodného registra. 	
  3.  Ciele a výsledný stav	
Najväčším prínosom všetkých pripravovaných opatrení je zvýšenie spokojnosti a komfortu zapisovaných subjektov, finančná, ako aj časová úspora, jednoduchší prístup k založeniu spoločnosti, viac finančných zdrojov a pracovných príležitostí. Ide o súčasť celkovej snahy štátov o prilákanie priamych zahraničných investícií, ktoré podporujú vznik pracovných miest, ako aj celkový hospodársky rozvoj krajiny. Vytvorenie možnosti externého registrátora – notára (popri súde) by taktiež umožnilo vytvoriť predpoklady na koncentráciu registrovej agendy, ako aj agend súvisiacich so zápismi do obchodného registra na centralizovanom súde, resp. súdoch, ktorý/ktoré by mohli byť zároveň považované v určitom zmysle za jednotné metodické a koordinačné centrum pre vedenie obchodného registra.	
  4.  Dotknuté subjekty	
Ministerstvo spravodlivosti Slovenskej republiky, registrové súdy, notári, fyzické a právnické osoby. 	
  5.  Alternatívne riešenia	
Navrhované opatrenia predstavujú alternatívne riešenia súčasnej právnej úpravy agendy a vedenia obchodného registra.
Cieľom bolo zistiť varianty možnosti zapojenia aj iných subjektov ako registrových súdov do procesu registrácie zapisovaných subjektov do obchodného registra. Vzhľadom na povahu činností tvoriacich agendu obchodného registra boli z hľadiska potrebného odborného vzdelania, získaných skúseností a získanej praxe s obdobnou činnosťou navrhnuté alternatívy, kde ako možné subjekty, resp. kombináciu subjektov, ktoré by mohli vykonávať externé zápisy do obchodného registra, boli posudzované nasledujúce subjekty:  
•	 Variant – registrátor - Súdy 
•	 Variant  - externý registrátor - Advokát
•	Variant - externý registrátor –  Jednotné kontaktné miesto
•	Variant - externý registrátor –   Integrované obslužné miesto občana
•	Variant – externý  registrátor – Notár
•	Variant – registrátor – kombinácia súdy a notári
•	Variant - externý  registrátor -  Správcovia konkurznej podstaty
•	Variant – externý  registrátor –  Súdny  exekútor
•	Variant – externý  registrátor –  Nový subjekt.

Nulový variant v súčasnej dobe predstavuje registrátor – súd. Na konania vo veciach obchodného registra je kauzálne príslušný registrový súd. Obchodný register vedie okresný súd v sídle kraja. 

Zo záverov vyplývajúcich z porovnania navrhovaných variantov riešenia (Analýza subjektov pre externé zápisy) sme dospeli k záveru, že najefektívnejším riešením by bolo presunutie časti  agendy obchodného registra na notárov ako externých registrátorov. Závery týkajúce sa notárov odzrkadľujú skúsenosti notárov s vedením verejných registrov, ich odbornú pripravenosť, ako aj pripravenosť ich informačných systémov na vykonávanie činnosti externého registrátora.
	
  6.  Vykonávacie predpisy	
Predpokladá sa prijatie/zmena vykonávacích predpisov?                 *  Áno           S   Nie	
  7.  Transpozícia práva EÚ 	
Návrhom opatrení sa netransponuje právo EÚ.	
  8.  Preskúmanie účelnosti**	
.	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné

  9.   Vplyvy navrhovaného materiálu	
  Vplyvy na rozpočet verejnej správy
    z toho rozpočtovo zabezpečené vplyvy	  *     Pozitívne	 *      Žiadne	 S     Negatívne	
	  S    Áno	 *      Nie	  *   Čiastočne	
  Vplyvy na podnikateľské prostredie
    z toho vplyvy na MSP	  S     Pozitívne	 S      Žiadne	  *   Negatívne	
	  S     Pozitívne	 *      Žiadne	  *   Negatívne	
  Sociálne vplyvy	 *      Pozitívne	 S      Žiadne	  *   Negatívne	
  Vplyvy na životné prostredie	 *     Pozitívne	 S      Žiadne	  *   Negatívne	
  Vplyvy na informatizáciu	 *      Pozitívne	 S      Žiadne	  *   Negatívne	
  Vplyvy na služby pre občana z toho
    vplyvy služieb verejnej správy na občana
    vplyvy na procesy služieb vo verejnej
    správe	
 *      Pozitívne	
 S     Žiadne	
  *   Negatívne	
	 *      Pozitívne	 S     Žiadne	  *   Negatívne	

  10.  Poznámky	
Ministerstvo spravodlivosti Slovenskej republiky v súvislosti s predkladaným návrhom opatrení na zlepšenie fungovania Obchodného registra bude vyhodnocovať jednotlivé vplyvy priamo v konkrétnych návrhoch právnych predpisov, do ktorých budú jednotlivé opatrenia zapracované, najmä 
•	Zákon č. 513/1991 Zb. Obchodný zákonník
•	Zákon č. 161/2015 Z. z. Civilný  mimosporový poriadok
•	Zákon č. 530/2003 Z. z. o obchodnom registri a o zmene a doplnení niektorých zákonov.

V súvislosti so zabezpečením  úplnej digitalizácie Zbierky zákonom ustanovených listín (ďalej len „zbierka listín") sa navrhuje navýšenie o 12 pracovníkov na úseku zbierky listín v pozícii súdneho tajomníka resp. asistenta na siedmich registrových súdoch, ktorých pracovná náplň bude zameraná výlučne na zabezpečenie procesu digitalizácie na obdobie jedného roka. V prípade registrového súdu v Bratislave sa navrhuje, aby digitalizáciu zabezpečovali externí pracovníci v prostredí registrového súdu. Digitalizácia listín profesionálnym postupom na registrovom súde v Bratislave bude predstavovať náklad na úrovni 220  tisíc eur.	
  11.  Kontakt na spracovateľa	
JUDr. Martin Maliar
Generálny riaditeľ sekcie civilného práva 
Ministerstvo spravodlivosti Slovenskej republiky
	
  12.  Zdroje	
	
  13.  Stanovisko Komisie pre posudzovanie vybraných vplyvov z PPK	
Návrh zákona bol predložený na predbežné pripomienkové konanie dňa 21. septembra 2017. Stála pracovná komisia Legislatívnej rady vlády Slovenskej republiky na posudzovanie vybraných vplyvov zaslala dňa 5. októbra 2017 k  predloženému materiálu súhlasné stanovisko s odporúčaním na jeho dopracovanie:

„Stála pracovná komisia na posudzovanie vybraných vplyvov vyjadruje súhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.“

Pripomienky:
K doložke vybraných vplyvov
Doložka vybraných vplyvov k predmetnému materiálu neobsahuje úplnú informáciu o tom, aké alternatívne riešenia boli posudzované. 
V tomto zmysle Komisia žiada dopracovanie bodu 5. Doložky vybraných vplyvov, uvádzajúc, aké alternatívne spôsoby na odstránenie definitívneho problému boli identifikované a posudzované, vrátane nulového variantu. 

V bode 10. Doložky vybraných vplyvov k predmetnému materiálu sa uvádza, že jednotlivé vplyvy sa budú vyhodnocovať priamo v konkrétnych návrhoch právnych predpisov, do ktorých budú jednotlivé opatrenia zapracované. Predkladateľovi Komisia odporúča konkretizovať plánované právne predpisy a uviesť informáciu, kedy by mali byť prijaté.

Predkladateľ zapracoval  pripomienky a odporúčania na úpravu uvedené v bode II stanoviska Komisie.

Dňa 27. septembra 2017 sa uskutočnilo za účasti pani ministerky predstavenie materiálu predstaviteľom podnikateľského sektora.
Dňa 5. februára 2018 po prepracovaní návrhu materiálu po medzirezortnom pripomienkovom konaní bol návrh materiálu zaslaný Stálej pracovnej komisii Legislatívnej rady vlády Slovenskej republiky na posudzovanie vybraných vplyvov na opätovné posúdenie.

Komisia na posudzovanie vybraných vplyvov k prepracovanému návrhu po opätovnom posúdení materiálu vyjadruje nesúhlasné stanovisko s odporúčaním na jeho dopracovanie podľa pripomienok v bode II.

Pripomienky:
K doložke vybraných vplyvov
V bode 9. doložky vybraných vplyvov je označený negatívny vplyv na rozpočet verejnej správy, pričom nie je označené, či ide o rozpočtovo zabezpečený vplyv. V tejto súvislosti Komisia žiada označiť možnosť „áno“.
Všetky vplyvy na rozpočet verejnej správy vyplývajúce z predmetného materiálu, vrátane tých, ktoré môžu vyplynúť z konkrétnych právnych predpisov, do ktorých budú jednotlivé opatrenia zapracované, Komisia žiada zabezpečiť v rámci schváleného limitu výdavkov ako aj schváleného limitu počtu zamestnancov kapitoly Ministerstvo spravodlivosti SR na príslušný rozpočtový rok, bez dodatočných požiadaviek na štátny rozpočet.

Komisia dospela k záveru, že posudzovaný materiál má pozitívny vplyv na podnikateľské prostredie, vrátane MSP.  Komisia odporúča predkladateľovi vzhľadom na identifikáciu aj pozitívnych vplyvov podľa bodu 4.5. Jednotnej metodiky vypracovať Analýzu vplyvov na podnikateľské prostredie. 

Predkladateľ zapracoval  pripomienky a odporúčania na úpravu uvedené v bode II stanoviska Komisie.